== Racisme ==
Russell kæmpede både i sit tidlige liv i de amerikanske sydstater, i sin periode som collegespiller for San Francisco University, og i sin tid som NBA-stjerne, med [[racisme]]. Dette kom blandt andet til udtryk ved, at Russell og de øvrige sorte spillere blev udsat for negative tilråb fra hvide tilskuere, at Russell ikke måtte spise på de samme restauranter som hans hvide holdkammerater, og at han ikke fik lov at bo på de samme hoteller som de hvide spillere.<ref>{{cite news|url=http://www.jewishworldreview.com/cols/matthews042800.asp|title=Jewish World Review: Bill Russell and American racism|date=2000-04-28}} {{en sprog}}</ref><ref>{{cite news|url=http://www.espn.com/sportscentury/features/00016449.html|title=ESPN: Russell was proud, fierce warrior|date=2006-12-05}} {{en sprog}}</ref> Trods den enorme succes som Russell og Celtics-holdet havde igennem hans 13 år hos holdet, var forholdet mellem Russell og Celtics fans i bedste fald køligt, og ofte direkte fjendtligt, da Russell opfattede Celtics-fansene som racistiske.<ref>{{cite news|url=http://archive.boston.com/sports/basketball/celtics/articles/2011/02/19/give_bill_russell_his_due/|title=Boston.com: Give Russell his due|date=2011-02-19}} {{en sprog}}</ref>
Sport Organisationer